Rīgā

**APSTIPRINĀTS**

ar 2022. gada 1. jūnija

Iepirkuma komisijas lēmumu

**GROZĪJUMI**

**atklāta konkursa**

**“****Zemsprieguma viendzīslas kabeļa 1000 mm2 piegāde**”

(Identifikācijas Nr.RS/2022/22)

**nolikumā**

Pamatojoties uz atklāta konkursa “Zemsprieguma viendzīslas kabeļa 1000 mm2 piegāde”, Identifikācijas Nr.RS/2022/22, Iepirkuma komisijas 2022. gada 1. jūnija lēmumu, izdarīt atklāta konkursa “Zemsprieguma viendzīslas kabeļa 1000 mm2 piegāde”, Identifikācijas Nr.RS/2022/22, nolikumā (turpmāk - nolikums) šādus grozījumus:

1. Aizstāt visā nolikuma tekstā vārdus un ciparus *“2022. gada 13. jūnijs, plkst.15.00”* attiecīgajā locījumā ar vārdiem un cipariem *“2022. gada 27. jūnijs, plkst.14.00”* attiecīgajā locījumā.
2. Grozīt nolikuma 6. pielikuma **“Līgums (projekts)”** 3.nodaļu **“LĪGUMA SUMMA UN NORĒĶINU KĀRTĪBA”** un izteikt to šādā redakcijā:

*“3.1. Līguma kopējā darījuma summa ir* ***EUR*** *\_\_\_\_\_\_\_\_\_\_\_\_\_\_\_\_ (līguma kopējā darījuma summa tiks noteikta ņemot vērā pretendenta piedāvāto cenu iepirkuma procedūrā), neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu „Par pievienotās vērtības nodokli”.*

*3.2. Preces cenā ietvertas visas izmaksas, kas saistītas ar Preces vērtību, transportu, nodokļiem un nodevām (izņemot PVN), muitas u.c. ar piegādes līguma izpildi saistītās izmaksas.*

*3.3. Pēc iepirkuma līguma noslēgšanas un Izpildītāja rēķina saņemšanas, Pasūtītājs 20 (divdesmit) dienu laikā samaksā Izpildītājam avansu 30 % (trīsdesmit procentu) apmērā no līguma summas, ar nosacījumu, ka Izpildītājs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā saskaņā ar Līguma 3.4.p. noteiktajiem nosacījumiem.*

*3.4. Izpildītājs Līguma 3.3.punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. Minimālais avansa maksājuma garantijas spēkā esamības termiņš ir plānotais piegādes termiņš un papildus četras nedēļas katrai no pasūtījuma daļām (piemēram, ja pirmās piegāde jāveic 23 (divdesmit trīs) kalendāra nedēļu laikā, tad avansa maksājuma garantijai par 30% no šī piegādes apjoma jābūt spēkā 27 (divdesmit septiņas nedēļas) no līguma noslēgšanas dienas).*

*3.5. Atlikusī samaksa par Preci tiek veikta 30 (trīsdesmit) dienu laikā pēc Preces attiecīgās daļas piegādes un pieņemšanas Līgumā noteiktajā kārtībā un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu.*

*3.6. Pavadzīmēs un rēķinos Izpildītājam ir obligāti jānorāda šī Līguma numurs.*

*3.7. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.”*

Iepirkumu komisijas priekšsēdētāja K. Meiberga